**PRODULJENJE NATJEČAJA ZA UPIS POLAZNIKA U PROGRAM OSPOSOBLJAVANJA ZA POSLOVE UČITELJA TENISA**

Poštovani,

Ovim putem Vas obavještavamo da se NATJEČAJ za upis polaznika u program osposobljavanja za obavljanje poslova učitelja TENISA produljuje te da je novi

**rok za prijave na poziv 3. listopad 2019 godine do 16:00 sati**

Navedeni program osposobljavanja predstavlja osnovnu (početnu) razinu osposobljenosti za obavljanje stručnih poslova u tenisu.

**TRAJANJE PROGRAMA**

Program osposobljavanja realizirat će se provedbom nastavnog plana i programa odobrenog od strane Ministarstva znanosti obrazovanja i sporta, tematski usklađenog u odnosu na ITF program te Akreditiranog od strane Global Profesional Coach Association i ATP-a**.** Navedeni program bit će realiziran u šest (6) dijelova (produženih vikend termina) nastave. Polaznici će o početku nastave biti unaprijed obaviješteni putem službene internet stranice i e-mailom. Program bi započeo u listopadu s općim dijelom programa, a realizirao bi se tijekom 2019./2020. godine.

**UVJETI UPISA**

U program osposobljavanja za obavljanje poslova učitelja tenisa može se upisati osoba koja ima:

1. minimalno završenu srednju školu,
2. navršenih 18 godina života,
3. minimalno 5. godina bavljenja tenisom (dokazuje temeljem potvrde od strane Hrvatskog teniskog saveza, regionalnog saveza (zajednice – koordinacije) ili matičnog teniskog kluba),
4. specifična znanja iz područja teniske igre koje je polaznik stekao kroz neformalno učenje i koja dokazuje kroz prijemni ispit

**PRIJAVA NA NATJEČAJ I POTREBNI DOKUMENTI**

* kratki životopis
* ispunjena prijavnica – upisnica u program osposobljavanja
* digitalna preslika domovnice
* digitalna preslika osobne iskaznice
* digitalna preslika rodnog lista (izvadak iz matične knjige rođenih)
* digitalna preslika svjedodžbe ili diplome kao dokaz o prethodno završenoj srednjoj školi ili višoj, odnosno visokoj školi
* potvrda Hrvatskog teniskog saveza, regionalnog saveza (zajednice - koordinacije) ili teniskog kluba o minimalno 5. godina bavljenja tenisom

Dokumenti se šalju u **DIGITALNOM OBLIKU** na e-mailove: [kristina.rodic@kif.hr](mailto:kristina.rodic@kif.hr), [uciteljskitenis@gmail.com](mailto:uciteljskitenis@gmail.com) s naznakom „ZA NATJEČAJ - PROGRAM OSPOSOBLJAVANJA - TENIS“ najkasnije do **3. listopada 2019. godine do 16:00 sati**

Svi kandidati bit će obaviješteni o ispunjavanju uvjeta natječaja putem e-mail adrese najkasnije do **3. listopada 2019. godine.**

**PRIJEMNI ISPIT I UPISI U PROGRAM OSPOSOBLJAVANJA**

Prijemni ispit održat će se u nedjelju, dana **6. listopada 2019. godine s početkom u 13:00 sati** **na teniskim terenima TK Zagi (Dvorana 6 Zagrebačkog velesajma, 1 Kat**). **Kandidati na prijemnom ispitu moraju posjedovati čistu sportsku odjeću i obuću za tenis kao i teniske rekete kako bi mogli pristupiti istom.**

Trošak provedbe prijemnog ispita iznosi **500,00** **kn** (pet stotina kuna) i uplaćuje se putem opće uplatnice ili internet bankarstva na broj žiro računa Hrvatskog instituta za kineziologiju: **HR29 23400091 110794237**, model: **HR67**, poziv na broj: **OIB kandidata – 4000 – 10**, opis plaćanja: **trošak prijemnog ispita – Ime i prezime kandidata – TENIS.**

Kao dokaz o uredno izvršenoj uplati polaznici šalju digitalnu presliku potvrde o uplati na [uciteljskitenis@gmail.com](mailto:uciteljskitenis@kif.hr) najkasnije do **4. listopada 2019. godine do 16 sati**. Svim polaznicima koji zadovolje praktičnu provjeru i uvjete upisa **NAVEDENI TROŠAK SE URAČUNAVA U CIJENU UKUPNE ŠKOLARINE.**

**UPISI za sve polaznike kao i potpisivanje UGOVORA O OBRAZOVANJU između polaznika i Hrvatskog instituta za kineziologiju provest će se dana 6. listopada 2019. godine neposredno nakon prijemnog ispita. Prilikom upisa polaznici su dužni dostaviti preslike dokumenata koji su navedeni u prijavi na natječaj i dati originale istih na uvid.**

**CIJENA PROGRAMA**

Cijena **PROGRAMA OSPOSOBLJAVANJA za obavljanje poslova Učitelja/ice tenisa** kojeg provodi Hrvatski institut za kineziologiju, iznosit će **8.500,00 kuna za grupu od 24 polaznika (prijemni 500kn i školarina 8000kn ).**

**Podaci kod uplate školarine:**

Uplata troškova programa osposobljavanja uplaćuje se na žiro račun Hrvatskog instituta za kineziologiju, Iznos: 8000 kn; žiro račun: HR29 2340009 1110794237, model: HR67, poziv na broj primatelja: OIB kandidata – 4000, opis plaćanja: Školarina u cijelosti – Ime i prezime polaznika – TENIS. Plaćanje se može izvršiti jednokratno u cijelosti ili kartično na rate (PBZ ili American Express) najkasnije do **15. listopada 2018. godine**.

**UVJERENJE O ZAVRŠENOM PROGRAMU OSPOSOBLJAVANJA**

Po završetku programa osposobljavanja i uspješno položenim ispitima polaznik dobiva Uvjerenje o osposobljavanju za obavljanje poslova **Učitelja tenisa** koje se **upisuje u e-radnu knjižicu.**

**PRISUTNOST NA NASTAVI**

**Dolazak na nastavu je OBAVEZAN za sve polaznike.** Za prisustvovanje na praktičnom dijelu nastave i vježbama polaznici moraju samostalno osigurati sportsku odjeću i obuću.

**NASTAVNA GRUPA**

**Preduvjet za provođenje programa osposobljavanja je popunjenost nastavne grupe s 24 polaznika**. S obzirom na pravilnikom propisano ograničenje broja upisanih polaznika po nastavnoj grupi, same nastavne grupe formirat će se temeljem RANG LISTE prema **kriteriju uspješnosti** na praktičnoj provjeri specifičnih znanja iz područja teniske igre, kao i **redoslijedu izvršenih pred prijava i prijava.**



**KONTAKT**

Hrvatski institut za kineziologiju

Horvaćanski zavoj 15 Stručni voditelj programa ososobljavanja za

10 000 ZAGREB obavljanje poslova Učitelja tenisa

Ravnatelj izv. prof. dr. sc. Petar Barbaros Tudor

Hrvatskog instituta za kineziologiju [uciteljskitenis@gmail.com](mailto:uciteljskitenis@kif.hr)

**izv. prof. dr. sc. Petar Barbaros Tudor**